CELEX: 52010XG1201(01)
Language: bg
Date: 2010-12-01
Title: Заключения на Съвета относно Европейското кинематографично наследство, включително предизвикателствата на цифровата епоха

1.12.2010   
            
            
               BG
            
            
               Официален вестник на Европейския съюз
            
            
               C 324/1
            
         Заключения на Съвета относно Европейското кинематографично наследство, включително предизвикателствата на цифровата епоха
   2010/C 324/01
   СЪВЕТЪТ НА ЕВРОПЕЙСКИЯ СЪЮЗ,
   1.   КАТО ОТЧИТА, ЧЕ:
   
               —
            
            
               в Препоръката на Европейския парламент и на Съвета от 16 ноември 2005 г. относно кинематографичното наследство и конкурентоспособността на свързаните с него промишлени дейности (1) (Препоръка относно кинематографичното наследство) се подчертава, че кинематографичните творби са съществено проявление на богатството и разнообразието на европейските култури и че представляват културно наследство, което следва да бъде съхранено за бъдещите поколения,
            
         2.   КАТО ПРИПОМНЯ:
   
               —
            
            
               политическия контекст на този въпрос, посочен в приложението към настоящите заключения,
            
         3.   КАТО ВЗЕМА ПОД ВНИМАНИЕ:
   
               —
            
            
               Съобщението на Комисията до Европейския парламент, Съвета, Европейския икономически и социален комитет и Комитета на регионите „Програма в областта на цифровите технологии за Европа“ (2) и като ПРИЗНАВА факта, че все по-широкото разпространение и по-ефикасното използване на цифровите технологии ще подобри качеството на живот на европейците под формата на нови възможности за комуникация и улеснен достъп до културно съдържание,
            
         4.   ПРИЗНАВА, ЧЕ:
   
               —
            
            
               институциите за кинематографично наследство са изправени едновременно пред все още актуалните предизвикателства на аналоговата епоха, както и пред новите предизвикателства на цифровата епоха,
            
         
               —
            
            
               постоянното развитие на технологиите и на средствата за разпространение и използване на културно съдържание може да окаже въздействие върху традиционните схващания за филм, кино и наследство,
            
         
               —
            
            
               цифровата среда позволява кинематографичното наследство да бъде по-достъпно за творците, за професионално занимаващите се с кино, за изследователите, за училищата и за гражданите изобщо, без оглед на граници. По този начин тя спомага за развитие на творчеството, засилване на културния обмен и разширяване на достъпа до разнообразието на културите и езиците на Европейския съюз,
            
         
               —
            
            
               наред с това цифровата епоха повдига нови въпроси относно събирането, показването и дългосрочното съхранение на цифровизирани копия на аналогови материали, както и на цифрови материали,
            
         
               —
            
            
               цифровизацията на аналогови материали е сложна, скъпа и продължителна дейност, поради което се налага да се определят приоритети, като по-специално се вземат под внимание стойността на материалите и рисковете от повреждане,
            
         
               —
            
            
               правната рамка по отношение на правата върху интелектуалната собственост и нейното прилагане в рамките на договорите трябва да предоставят достатъчна правна сигурност, за да се позволи на институциите за кинематографично наследство да изпълняват задачите си от обществен интерес, а именно — съхранението и реставрацията на поверените им творби, както и осигуряването на достъп до тези творби за културни и образователни цели,
            
         
               —
            
            
               трябва да се повиши осведомеността на отговорните за политически решения лица, на заинтересованите страни и в по-общ план на гражданите за фундаменталната необходимост от събиране, реставрация и опазване на кинематографичното наследство, включително на цифровите материали,
            
         
               —
            
            
               необходимо е да се подобрят медийната грамотност и професионалното обучение във връзка с все по-широкото прилагане на новите технологии в институциите за кинематографично наследство,
            
         
               —
            
            
               независимо от процеса на цифровизация на кинематографичното наследство, опазването на оригиналните носители остава от първостепенно значение. В този контекст Съветът признава също значението на лабораториите, способни да извършват реставрация и да правят копия на аналогови материали,
            
         
               —
            
            
               материалите, свързани с филмите, са важна съставна част на кинематографичното наследство,
            
         5.   ПОДЧЕРТАВА:
   
               —
            
            
               ангажимента си да подкрепя активно институциите за кинематографично наследство във всичките им задачи, особено в контекста на прехода към цифрова среда,
            
         
               —
            
            
               допълнителната роля, която могат да играят публично-частните партньорства за изпълняване на задачите на тези институции, по-специално като насърчават за културни и образователни цели широкия достъп на обществеността до поверените им творби, при спазване на правата върху интелектуалната собственост,
            
         6.   ПОСРЕЩА С ИНТЕРЕС:
   
               —
            
            
               първия (3) и втория (4) доклад на Комисията за изпълнението на препоръката относно кинематографичното наследство,
            
         
               —
            
            
               рамковото споразумение между Международната федерация на асоциациите на филмовите продуценти (FIAPF) и Асоциацията на европейските кинотеки (ACE) относно доброволното предоставяне на филми на архивите за съхранение (5),
            
         
               —
            
            
               намерението на Комисията до края на 2010 г. да предложи директива за „осиротелите“ произведения, както бе обявено в нейното съобщение „Програма в областта на цифровите технологии за Европа“.
            
         7.   ПРИКАНВА ДЪРЖАВИТЕ-ЧЛЕНКИ:
   
               —
            
            
               да адаптират съществуващите инструменти за установяване на задължително правно или договорено предоставяне на кинематографични произведения, част от тяхното аудиовизуално наследство, като отчитат прехода към цифрово производство и разпространение, както и да осигурят правилно прилагане на тези инструменти,
            
         
               —
            
            
               да насърчават доброволното предоставяне на филми за съхранение и използването на рамковото споразумение между Международната федерация на асоциациите на филмовите продуценти (FIAPF) и Асоциацията на европейските кинотеки (ACE) относно доброволното предоставяне на филми на архивите за съхранение,
            
         
               —
            
            
               да вземат под внимание кинематографичното наследство, когато определят политиките си в областта на културата,
            
         
               —
            
            
               да се погрижат опазването на кинематографичното наследство да бъде взето под внимание в техните национални или регионални политики в областта на кинематографията, по-специално с цел да:
               
                           а)
                        
                        
                           установят дългосрочна стратегия за националното си кинематографично наследство както на аналогов, така и на цифров носител;
                        
                     
                           б)
                        
                        
                           вземат под внимание киносалоните на институциите за кинематографично наследство и другите киносалони, предназначени за филми, принадлежащи към наследството, при разработването на своите политики за насърчаване на прехода към цифровото кино;
                        
                     
                           в)
                        
                        
                           гарантират, че филмите, получили подкрепа от национални или регионални фондове, се предоставят на институция, която отговаря за съхранението на кинемато-графичното наследство, и да насърчават предоставянето за съхранение на всички свързани с тях материали, когато това е възможно;
                        
                     
                           г)
                        
                        
                           гарантират, че при спазване на правата върху интелектуалната собственост, без да се засягат правата на справедливо възнаграждение на притежателите на авторски права и без да се влияе на нормалното излъчване на филма, институциите за кинематографично наследство могат да се ползват от адекватни права във връзка със съхранението и използването с културна и нетърговска цел на филми, получили подкрепа от национални и регионални фондове, както и във връзка със свързаните с тях материали по начин, който например да позволява:
                           
                                       —
                                    
                                    
                                       публични прожекции в техни помещения и/или,
                                    
                                 
                                       —
                                    
                                    
                                       възпроизводство на филма на всякакъв вид носители за нуждите на съхранението и/или,
                                    
                                 
                                       —
                                    
                                    
                                       реставрация на материалите и/или,
                                    
                                 
                                       —
                                    
                                    
                                       използване на материалите за изложби и/или,
                                    
                                 
                                       —
                                    
                                    
                                       организиране на достъп за справки до материалите от страна на изследователи по сигурна интернет връзка и/или,
                                    
                                 
                                       —
                                    
                                    
                                       използване на цифровизирани откъси от материалите за образователни цели и/или,
                                    
                                 
                                       —
                                    
                                    
                                       достъп до част или дори до всички материали посредством публични платформи за достъп до културното съдържание онлайн като Europeana (6) и нейните партниращи проекти или уебсайтовете на националните културни институции,
                                    
                                 
                     
         
               —
            
            
               да улесняват, при зачитане на правата върху интелектуалната собственост, разпространението и популяризирането на кинематографичното наследство, включително посредством:
               
                           а)
                        
                        
                           обмен на материали между институциите, които отговарят за съхранението на кинематографичното наследство;
                        
                     
                           б)
                        
                        
                           субтитрирането на филми на възможно най-много европейски езици;
                        
                     
         
               —
            
            
               да увеличат усилията за цифровизация на кинематографичното наследство и да подобрят достъпа до него, по-специално чрез Europeana, в съответствие с принципите, съдържащи се в Програмата в областта на цифровите технологии за Европа,
            
         
               —
            
            
               да се постараят да развият професионално образование и обучение в сферата на кинематографичните архиви, например като включат специализирани курсове в системите на образование и обучение и като засилят временния обмен на професионалисти между институциите за кинематографично наследство за целите на продължаващото професионално обучение,
            
         
               —
            
            
               да установят политики за дългосрочно съхранение на цифровизирани копия на аналогови материали, както и на цифрови материали в съответствие с Препоръката на Комисията от 24 август 2006 г. за цифровизацията и достъпа онлайн до културни материали и цифровото съхранение (7) и с отнасящите се до нея Заключения на Съвета от 13 ноември 2006 г. (8),
            
         
               —
            
            
               да продължат сътрудничеството и обмена на добри практики в тази област,
            
         8.   ПРИКАНВА КОМИСИЯТА:
   
               —
            
            
               да продължи да проучва начините за гарантиране на достатъчна правна сигурност по отношение на правата върху интелектуалната собственост за институциите, които отговарят за съхранението на кинематографичното наследство, за да бъдат улеснени в изпълнението на техните задачи от обществен интерес,
            
         
               —
            
            
               да продължи обмена на опит и добри практики в създадената от Комисията група от специалисти в областта на киното (9) и да докладва на Съвета за постигнатия напредък,
            
         
               —
            
            
               да продължи да подкрепя научните изследвания в областта на дългосрочното съхранение на цифрови материали и достъпа до тези цифрови материали в многоезичен контекст, и по-конкретно относно трайността на цифровите носители и форматите на данните,
            
         
               —
            
            
               да разгледа, в контекста на текущата работа по „осиротелите“ произведения, въпросите в областта на аудиовизуалния сектор,
            
         9.   ПРИКАНВА ДЪРЖАВИТЕ-ЧЛЕНКИ И КОМИСИЯТА, В РАМКИТЕ НА ОБЛАСТИТЕ ИМ НА КОМПЕТЕНТНОСТ:
   
               —
            
            
               да насърчават използването на европейските стандарти за оперативна съвместимост на филмовите бази данни (10) и при необходимост да установят общи стандарти за предаването на цифрови файлове на институциите за кинематографично наследство,
            
         
               —
            
            
               да проучат подробно произтичащите от цифровата епоха предизвикателства и възможности за институциите, отговарящи за съхранението на кинематографичното наследство,
            
         
               —
            
            
               да подкрепят действията на тези институции в отговор на посочените по-горе предизвикателства и възможности, по-специално като осигурят по-лесен достъп до колекциите си благодарение на новите технологии.
            
         
      (1)  ОВ L 323, 9.12.2005 г., стр. 57.
   
      (2)  СOM(2010) 245 окончателен.
   
      (3)  SEC(2008) 2373.
   
      (4)  SEC(2010) 853.
   
      (5)  http://acefilm.de/98.html
   
      (6)  http://www.europeana.eu
   
      (7)  ОВ L 236, 31.8.2006 г., стр. 28.
   
      (8)  ОВ C 297, 7.12.2006 г., стр. 1.
   
      (9)  http://ec.europa.eu/avpolicy/reg/cinema/experts/index_fr.htm
   
      (10)  Европейски стандарти EN 15744:2009 „Идентификация на филм. Минимум метаданни, характеризиращи кинематографични произведения“ и EN 15907 „Идентификация на филм. Средства за подобряване на оперативната съвместимост на метаданните. Съвкупност и структура на елементите“.
   
      ПРИЛОЖЕНИЕ
      
         Политически контекст
      
      
                  —
               
               
                  Резолюция на Съвета от 26 юни 2000 г. относно съхранението и укрепването на европейското кинематографично наследство (1)
                  
               
            
                  —
               
               
                  Съобщение на Комисията от 26 септември 2001 г. относно някои юридически аспекти, свързани с кинематографичните и други аудиовизуални произведения (2)
                  
               
            
                  —
               
               
                  Конвенция на Съвета на Европа от 8 ноември 2001 г. относно опазването на аудиовизуалното наследство (3)
                  
               
            
                  —
               
               
                  Резолюция на Европейския парламент от 2 юли 2002 г. във връзка със съобщението на Комисията относно някои юридически аспекти, свързани с кинематографичните и други аудиовизуални произведения (4)
                  
               
            
                  —
               
               
                  Резолюция на Съвета от 24 ноември 2003 г. относно съхранението на кинематографични произведения в Европейския съюз (5)
                  
               
            
                  —
               
               
                  Препоръка на Комисията от 24 август 2006 г. относно цифровизацията и достъпа онлайн до културни материали и цифровото съхранение (6)
                  
               
            
                  —
               
               
                  Заключения на Съвета от 13 ноември 2006 г. относно цифровизацията и достъпа онлайн до културни материали и цифровото съхранение (7)
                  
               
            
                  —
               
               
                  Препоръка на Комитета на министрите на Съвета на Европа към държавите-членки от 23 септември 2009 г. относно националните политики в областта на кинематографията и разнообразието на културното изразяване (8)
                  
               
            
                  —
               
               
                  Заключения на Съвета от 10 май 2010 година относно „Europeana“: следващи стъпки (9)
                  
               
            
         (1)  ОВ C 193, 11.7.2000 г., стр. 1.
      
         (2)  СOM(2001) 534 окончателен.
      
         (3)  http://conventions.coe.int/Treaty/FR/Treaties/Html/183.htm
      
         (4)  ОВ C 271E, 15.11.2003 г., стр. 176.
      
         (5)  ОВ C 295, 5.12.2003 г., стр. 5.
      
         (6)  ОВ L 236, 31.8.2006 г., стр. 28.
      
         (7)  ОВ C 297, 7.12.2006 г., стр. 1.
      
         (8)  CM/Rec(2009) 73.
      
         (9)  ОВ C 137, 27.5.2010 г., стр. 19.